भारतीय प्रधानमन्त्री नरेन्द्र मोदी नेपालको राजकीय भ्रमणमा रहेको बेलामा भारतीय सांसद किर्ती आजादले मोदीलाई संबोधित गर्दै जनकपुरलाई भारतमा गाबियोस भनेर ट्विट गरेका थिए।
नाकाबन्दीको सम्झना गर्दै मोदी प्रति आक्रोशित रहेका आम नेपालीहरूलाई यो ट्विटले थप आक्रोशित बनाए पछी भारतको सत्तारुढ भारतीय जनता पार्टीले यसको भर्त्सना गरेका छन्। भाजपाका अन्तराष्ट्रीय विभाग प्रमुख विजय चौथाइवालेले ट्विट नै यसको भर्त्सना गरेका हुन्।
विजय चौथाइवालेले आफ्नो ट्विट्मार्फत किर्ती आजाद धेरै अघि भारतीय जनता पार्टीबाट निलम्बित भएको बताएका छन्। ‘नेपालको राष्ट्रीय अखण्डता प्रति भाजपा प्रतिवद्ध छ। हामीले यस्तो दुस्टतापुर्ण ट्विटको भर्त्सना गर्दछौं’ उनले ट्विट्मा लेखेका छन्।